पहले गेम में 8-3 की बढ़त बनाने के बाद सिंधू उसे बरकरार नहीं रख सकी। बिंगजियाओ ने स्कोर को 9-9 किया जो बाद में 15-15 हो गया। इसके बाद उन्होंने सिंधू को ज्यादा मौके नहीं दिये और 21-17 से गेम अपने नाम कर लिया। दूसरे गेम में स्थिति पहले गेम के उलट रही जहां बिंगजियाओ ने शुरुआत में 4-2 की बढ़त कायम की लेकिन सिंधू ने वापसी करते हुए बढत पहले 6-5 और फिर 11-7 करने में कामयाब रही। वह इस गेम को 21-17 से जीत कर मैच को तीसरे गेम में ले जाने में सफल रहीं।